ועדת החוקה, חוק ומשפט, כנסת 25, פרוטוקול מספר 262, 2024-02-19 00:00

יצחק קרויזר: תודה רבה למי שהגיע

יצחק קרויזר:  19

יצחק קרויזר: 2

יצחק קרויזר: 24, י' באדר א' התשפ"ד, דיון בנושא ליקוי חמור של הפרקליטות בנוהל העברת מידע ו"גילוי נאות" לוועדה למינוי שופטים על פי כללי האתיקה הבסיסיים, של חבר הכנסת יצחק קרויזר וחבר הכנסת משה סעדה

יצחק קרויזר:  אנחנו נפתח עם משפחות החטופים שכולנו תפילה שיהפכו במהרה למשפחות השבים ונזכה לראות את כולם בריאים ושלמים חוזרים לחיק משפחותיהם

יצחק קרויזר:      הדר דניאל, אחותו של עוז שנמצא בעזה

יצחק קרויזר:  בבקשה

הדר דניאל: שלום ותודה לכל מי שכאן להקשיב

הדר דניאל:  זה לא מובן מאליו, במיוחד לא ככל שעובר הזמן

הדר דניאל:  אין לי הרבה להגיד

הדר דניאל:  אני לא מרגישה שיש לי משהו לחדש

הדר דניאל:  פשוט גם אין בחדר הזה אף תמונה של חטוף, אף פוסטר

הדר דניאל:  אין אזכורים

קריאה: הנה

הדר דניאל: לא, זה אנחנו הבאנו

הדר דניאל:  אני מתכוונת למשהו שנוכח פה בלי המשפחות, וזה לא נוכח וזה מצער אותי כי בסוף המשכן הזה אמור לשקף את מה שקורה בחוץ, וכרגע כל המדינה שלנו מתעסקת במשהו מאוד אבסולוטי, וזה 134 אנשים שעדיין לא חזרו

הדר דניאל:  אני פשוט מבקשת שזה יהיה בראש של כולכם פה כאנשים, לזכור שיש שם אנשים שכל יום נרמסות כל הזכויות שלהם והם בתת תנאים בלי שום ידיעה אם הם בכלל בחיים, אוכלים, נושמים, כל אחד והחוויה הטראומטית שהוא חווה שם

הדר דניאל:  בבקשה לזכור שהמשפט הזה שאנחנו מהדהדים, של עסקה עכשיו, הוא לא סתם כמנטרה כללית וחסרת תוכן

הדר דניאל:  זה פשוט מתוך ההבנה שרק בעסקה אנחנו נראה אותם בחיים, ושכל יום שעובר אין לנו שום ערובה לכך שהם יחזרו אלינו באותו מצב

הדר דניאל:  גם ככה כל יום שעובר הנזק שהם חווים שם הולך וגדל, ודיי

הדר דניאל:  באמת דיי

הדר דניאל:  זה לא אפשרי יותר, לא החלוקה לקבוצות, לא חלוקה לקטגוריות, לא השיח על הפילוג

הדר דניאל:  זה לא הזמן להתעסק בזה

הדר דניאל:  הם צריכים לחזור הביתה ואחר כך נתעסק בכל השאר

הדר דניאל:  תודה

יצחק קרויזר: תודה

יצחק קרויזר:       תמר עשת, בת דודתו של אביתר, חטוף בעזה

תמר עשת: שלום, אני גם כאן כבר קצת חסרת מילים

תמר עשת:  אנחנו כאן כל שבוע מחדש ולא מרגיש ששום דבר משתנה

תמר עשת:  אני לא יודעת מה האסטרטגיה, אני לא מבינה אותה אבל אני יכולה לדבר בתור תחושה של אזרחית

תמר עשת:  כמו שהדר אמרה שהיא מגיעה וכאן הכול נראה רגיל, זאת התחושה, שהחיילים נלחמים ומוכנים להילחם, שהמשפחות נלחמות על היקירים שלהם, שהמפונים נלחמים על הבית שלהם ומסביב הפוליטיקה הקטנה נשארת

תמר עשת:  אני לא מבקשת, אני דורשת שתתעסקו אך ורק במה שחשוב וזה החיים

תמר עשת:  החיים הם מעל הכול

תמר עשת:  יש 134 חטופים שעדיין מחכים שיבואו להציל אותם, כבר מעל ארבעה חודשים

תמר עשת:  מה כל אחד פה הספיק בארבעה חודשים האלה? התחיל עבודה חדשה? עזב עבודה? הכיר אנשים? אני לא יודעת מה

תמר עשת:  התחיל ללמוד? הפסיק ללמוד? סיים את התואר? הם יושבים שם ונרקבים

תמר עשת:  בזמן הזה הם רק חווים עוד ועוד טראומה, וכל הזמן אומרים להם שוויתרו עליהם

תמר עשת:  אנחנו יודעים את זה מכל מי שחזר

תמר עשת:  זה מה שאומרים להם, שוויתרו עליהם, ואיך הם לא יאמינו? אם לנו ארבעה חודשים מרגישים נצח, אני לא יודעת כמה זמן אביתר חושב שהוא נמצא שם

תמר עשת:  אני לא יודעת אם יש לו איזושהי הערכה של זמן שהוא יושב שם ונרקב ומחכה, ומתעללים בו והוא מורעב, ואני לא יודעת אם הוא חולה או פצוע, ואף אחד לא בא

תמר עשת:       זה הזמן לעשות מהלכים אמיצים ולהציל אותם

תמר עשת:  אין להם עוד הרבה זמן

תמר עשת:  כל פעם שאני באה לכאן אני יושבת בלב שלי עם עוד חטוף נוסף שהודיעו שנרצח

תמר עשת:  אני מבקשת מכם, תצילו אותם כל עוד אפשר

תמר עשת:  אני דורשת, אני כבר לא מבקשת

תמר עשת:  זה האחריות של המדינה

תמר עשת:  זה התפקיד שלכם

תמר עשת:  תעשו אותו

תמר עשת:  תודה רבה

יצחק קרויזר: תודה רבה

יצחק קרויזר:       ג'וחה

יצחק קרויזר:  אני הוגה נכון?      

ג'וחה אנגל: כן, זה נכון

יצחק קרויזר: סבא של אופיר

ג'וחה אנגל: מה-7 באוקטובר אני הסבא של אופיר

ג'וחה אנגל:  זה השם החדש שלי, הסבא של אופיר

ג'וחה אנגל:  אופיר היה בבארי אצל החברה שלו, אצל יובל, וב-7 בחודש בבוקר הוא נחטף מהממ"ד יחד עם יוסי האבא ועוד נער

ג'וחה אנגל:  אופיר הוחזר אחרי 54 ימים, ויוסי אחרי 102 יום, קיבלנו את ההודעה שהוא או נרצח או נהרג, לא ברור

ג'וחה אנגל:  בכל אופן ישבנו 'שבעה' בלי קבר ובלי לוויה

ג'וחה אנגל:       הייתי כאן בכנסת פעם אחרונה לפני שלושה וחצי חודשים

ג'וחה אנגל:  הייתה לי תחושה אז, מצטער, אני אומר את זה גם עכשיו, שאתם בכלל לא בעניין

ג'וחה אנגל:  אתם בכלל לא מבינים איפה אנחנו חיים ומה קורה

ג'וחה אנגל:  134 חטופים נמקים

ג'וחה אנגל:  31, אנחנו כבר יודעים שהם לא בחיים

ג'וחה אנגל:  נמקים ופה מתעסקים בכל מיני עניינים קטנים כאלה ואחרים

ג'וחה אנגל:       אני רוצה להגיד לכם, אני בשבוע הראשון קיבלתי וואטסאפ מטלפון מעזה, משפחה

ג'וחה אנגל:  זאת ההודעה מאל קאסם, אופיר אנגל

ג'וחה אנגל:  "הצענו לממשלתך חילופי שבויים אבל היא לא קיבלה

ג'וחה אנגל:  זה המסר שלנו

ג'וחה אנגל:  שחרור כל השבויים הציוניים בתמורה לשחרור כל האסירים הפלשתינים כדי לדעת מה מצבם של כל השבויים שלך

ג'וחה אנגל:  הישארו איתנו בקשר עם כתובת אימייל"

ג'וחה אנגל:  זה מה שקיבלתי בשבוע הראשון

ג'וחה אנגל:       בשבוע הראשון היינו מבולבלים לחלוטין

ג'וחה אנגל:  חשבנו מה עושים, איך מביאים את אופיר

ג'וחה אנגל:  מישהו הציע לנו לעשות לו אזרחות הולנדית

ג'וחה אנגל:  ב-14 בחודש אוקטובר פנינו לשגרירות

ג'וחה אנגל:  ביקשנו לעשות לו אזרחות הולנדית על בסיס של המשפחה שלי

ג'וחה אנגל:  לי אין אזרחות הולנדית

ג'וחה אנגל:  ב-19 בחודש ממשלת הולנד הודיעה שיש חטוף הולנדי בעזה, ומאז ראש ממשלת הולנד דיבר איתנו ונפגש איתנו

ג'וחה אנגל:  שרת החוץ, השגרירה כל יומיים טלפנה מה הם עושים

ג'וחה אנגל:  דיבר עם א-סיסי, נסע לקטאר

ג'וחה אנגל:  ממשלת ישראל וחברי הכנסת עד עצם היום הזה, חוץ משני חברים שלי שיושבים פה בכנסת אף אחד לא היה איתנו בקשר

ג'וחה אנגל:  זה עולם אחר

ג'וחה אנגל:  ה-134 האלה, מי הם בכלל? במה אתם מתעסקים?     אתמול הודיעו שמצאו את התרופות שלפני חודש העבירו לחמאס

ג'וחה אנגל:  לא רצתם לאו"ם, לא רצתם לצלב האדום, לא זעקתם בעולם

ג'וחה אנגל:  אין הסברה במדינת ישראל

ג'וחה אנגל:  הייתי בהאג פעמיים

ג'וחה אנגל:  שבוע שעבר הייתי בהאג, הגשנו תביעה

ג'וחה אנגל:  לפני שלושה חודשים הייתי בהאג, נפגשתי עם פרלמנטרים וכל מיני

ג'וחה אנגל:  הם חיים את זה הרבה יותר אבל הם לא מבינים כי לא מסבירים להם

ג'וחה אנגל:  אצלם הכול מתחיל ב-8 באוקטובר

ג'וחה אנגל:  7 לא קיים

ג'וחה אנגל:  הכול, הילדים המסכנים של עזה

ג'וחה אנגל:  זה מה ששואלים אותי כל הזמן בתקשורת העולמית, ואני מדבר הרבה

ג'וחה אנגל:       רבותיי, תתעוררו בכנסת, תתחילו לעסוק רק בעניין של החזרת החטופים כי אם זה לא יקרה, רבותיי, אנחנו נתמוטט

ג'וחה אנגל:  אני מציע לכל מי שקצת מתעניין בהיסטוריה היהודית, תפתחו בבקשה בויקיפדיה על החשמונאים וסוף עידן החשמונאים, שלומציון והילדים שלה, מה קרה

ג'וחה אנגל:  אחד לאחד מה שאנחנו עוברים עכשיו

ג'וחה אנגל:  תלמדו את זה, תבדקו את זה כדי להציל את כולנו ואת 134 החטופים

ג'וחה אנגל:  תודה

יצחק קרויזר: תודה רבה

יצחק קרויזר:      דורית יהושע, אימא של סרן איתי ז"ל

דורית יהושע: סרן איתי יהושע הי"ד

דורית יהושע:  שמי דורית יהושע, אני גרה במושב חדיד

דורית יהושע:  איתי נולד וגדל בחדיד

דורית יהושע:  היום הוא גר ברעננה

דורית יהושע:  אשתו דפני והילי המתוקה בת 3

דורית יהושע:  אני פה מטעם פורום הגבורה

דורית יהושע:  נחשפתי אליהם בשבועיים האחרונים

דורית יהושע:  חשוב לנו לספר גם, אני לא יכולה להגיד גיבורים כי זה הרבה יותר מגיבורים

דורית יהושע:       איתי בעצם בשבת השחורה היה בבית

דורית יהושע:  היה אמור לצאת במוצאי שבת לעבודה הרגילה במסגרת עבודתו, ואנחנו התעוררנו כמו רובנו לשמע, אני חשבתי שטורקים דלת בחוץ ואז חשכו עיניי כשהרמתי את עיניי לשמיים, ורצתי לטלוויזיה ושלחתי הודעה לילדים ואיתי אמר, אימא, אנחנו כבר בממ"ד

דורית יהושע:       דפני יצאה לעבודה ואיתי במסגרת מילואים שהוא עושה בכמה יחידות קיבל הודעה כמו הרבה חברים, מי יכול להתנדב ולהגיע לאבטח את מפקד אוגדה 36

דורית יהושע:  החברים סיפרו, איתי תמיד ראשון, ואיתי, לא עברו שתי דקות והוא התנדב לרוץ לעזור

דורית יהושע:  אני מחבקת אתכם, כל משפחות החטופים

דורית יהושע:  חבר אסף אותו

דורית יהושע:  הם נסעו לצפון, עלו על מדים וירדו דרומה

דורית יהושע:  כל הזמן הזה אני חושבת שאיתי בעצם יושב בבית

דורית יהושע:  כותב לי, "אימא, אין לכם ממ"ד, אין להם אבטחה, אין לכם ביטחון", משפטים שמהדהדים לי עד היום

דורית יהושע:  לא הבנתי שהוא כבר בדרך, רואה את הזוועות שחבר'ה צעירים, זוגות יצאו בעצם לחגוג ואיתי שלי נלחם מול מאות מחבלים בדרכים

דורית יהושע:       נודע לי רק לקראת אחר הצוהריים דרך הבן גיא, "אימא, את יודעת שאיתי בעצם בדרך לדרום?" אמרתי לו, לא, ואיתי שולח לי הודעות, "תבקשי מאחותך, מהילדים", כולם גרים באופקים, "לסגור את הדלתות, לא לצאת", ואני לא מבינה איפה איתי בכלל

דורית יהושע:  המשפחה דתייה, לא יכולה להודיע להם

דורית יהושע:       איתי נלחם בנתיב העשרה עם הרבה חברים, מפקד אוגדה 36 ועוד אלופי משנה

דורית יהושע:  כולם נלחמו בלי הבדלים של דרגות קצונה

דורית יהושע:  כולם רצו לעזור לעוטף ביישובים, למי שהם רק יכלו

דורית יהושע:  לקראת ערב הם נקראו לבארי וכששאלתי מתי הגעתם לבארי, כולם אמרו לי, כשהתחיל להחשיך, כי הם לא הסתכלו על השעון

דורית יהושע:  הם נלחמו באזור של גן אמנון ותמר

דורית יהושע:  לקראת השעה 21:00 בערב איתי שלנו נהרג

דורית יהושע:  זה נודע לנו בדיעבד כי אני ב-20:20 עוד התכתבתי איתו וכתבתי לו, "איתי", הבן של אחי שלא נזכיר את שמו כרגע נפצע בכיסופים, "תעזור לי", והוא כתב לי, "אימא, יש מלחמה עכשיו

דורית יהושע:  אל תדאגי, יהיה בסדר", אבל כבר לא בסדר מה-7 באוקטובר

דורית יהושע:  אנחנו הפסדנו בגדול

דורית יהושע:  איבדנו הרבה גיבורים אהובים

דורית יהושע:       אני מצפה שלא תשכחו אותנו המשפחות

דורית יהושע:  הכאב שלנו הוא עצום

דורית יהושע:  אנחנו לא יודעים איך להתמודד יום-יום

דורית יהושע:  גיא שלי אומר, אימא, לא בחרנו להיות בשכול

דורית יהושע:  אם אתה רוצה להוציא כרטיס משפחה שכולה, תוציא

דורית יהושע:  כואב בלב

דורית יהושע:  כואב על המשפחות של החטופים, מה שהם עוברים

דורית יהושע:  בואו לא נוותר

דורית יהושע:  אנחנו לא יודעים מה קרה בצבא

דורית יהושע:  מדינה חזקה, יכולות שמה-7 באוקטובר אני שואלת את עצמי מה קרה לנו? אז בואו נחזור למה שהיינו כי מה-7 באוקטובר הפסדנו, אבל בואו לא נמשיך להפסיד

דורית יהושע:  תעזרו לנו, לכולם

דורית יהושע:  אתם פה בשבילנו

דורית יהושע:  מה שצריך אנחנו בשבילכם גם

יצחק קרויזר: תודה, דורית

יצחק קרויזר:       יעקב בן יששכר, התנועה למען עתיד ילדנו, בבקשה

יעקב בן יששכר: אני בנושא של הוועדה, לא של החטופים, אז אם אפשר אחר כך

יצחק קרויזר: אוקיי

יצחק קרויזר:       חנה כהן, דודתה של ענבר היימן

חנה כהן: שמי חנה כהן ואני הדודה של ענבר היימן

חנה כהן:  ענבר הייתה הלפרית במסיבה בנובה, וכשהתחילה המתקפה היא ברחה לקיבוץ בארי

חנה כהן:  היא הייתה שעתיים במנוסה והיא הגיעה לקיבוץ בארי כי שם היא האמינה שהיא תמצא מחסה

חנה כהן:  קיבוץ בארי היה שוקק במחבלים

חנה כהן:  היא נתפסה שם והועלתה על אופנוע ונלקחה לעזה

חנה כהן:  אנחנו חיפשנו אותה בכל בתי החולים בדרום ולא מצאנו אותה

חנה כהן:  חשבנו אולי היא מסתתרת איפשהו ובשעות הבוקר, כמו שקרה עם הרבה ניצולים, היא תצוץ מאיפשהו, נמצא אותה, אבל הנס הזה לא קרה

חנה כהן:  למוחרת בבוקר פורסם סרטון משבי חמאס שבו מראים את ענבר נגררת ידיים, רגליים כשהראש שלה שמוט לאחור והיו לה יריות ברוב חלקי הגוף

חנה כהן:  בשלב זה עוד לא ידענו

חנה כהן:  אי אפשר היה לקבוע מוות

חנה כהן:  נתנו 10% שאולי היא ניצלה

חנה כהן:       אחי וגיסתי ביקרו פה כמעט את כל שרי הכנסת בתחנונים שיעזרו להם, שהצלב האדום יכנס, יבדוק מה קורה עם הילדה

חנה כהן:  ככה הסתובבנו בין תקווה לייאוש במשך 70 יום, וביום ה-70 הייתה נקישה בדלת, זה היה ביום שישי בערב

חנה כהן:  גיסתי בדיוק עמדה להדליק נרות שבת והבשורה המרה הגיעה, ענבר נרצחה בשבי חמאס באותו יום שבו נתפסה

חנה כהן:  מאז עברו ארבעה חודשים וענבר שלנו מוטלת איפשהו, אנחנו לא יודעים איפה, בעזה

חנה כהן:  לא יודעים מה נותר ממנה, עצם, צלע

חנה כהן:  איפה היא מוטלת, איפה היא זרוקה, איפה היא קבורה? שום דבר לא יודעים

חנה כהן:  אני בטוחה שענבר שלנו, הילדה היפה כבר איבדה צלם אנוש

חנה כהן:       מה שאני מבקשת, תנו לנו לקבור את מתינו

חנה כהן:  תנו לנו לקבור את מה שנשאר מהם, את העצם, את הצלע

חנה כהן:  תנו לנו לסגור מעגל

חנה כהן:  לא יתכן שהעסקה הזו תהיה בשלבים ואנחנו רק בעוד שנה נקבל את מתינו לקבורה

חנה כהן:  חלק מהם ייעלמו בדרך, אני בטוחה בכך

חנה כהן:  חלק לא יימצאו

חנה כהן:  לא נוכל לחיות עם הידיעה הזו

חנה כהן:  פשוט לא נוכל

חנה כהן:  אנחנו כבר היום לא חיים

חנה כהן:  ההורים של ענבר לא באו לפה כי הם מרוסקים

חנה כהן:  אבא שלה בקושי מתפקד

חנה כהן:       ענבר היא דור שלישי לשואה

חנה כהן:  הסבים שלה באו מרומניה וקיוו להקים פה ארץ שתגן על צאצאיהם, ארץ בטוחה, ארץ שתיתן להם שלווה ומנוחה, אבל הנכדה האהובה שלהם נרצחה על ידי הנאצים

חנה כהן:  ישבנו 'שבעה' וגופה לא הייתה

חנה כהן:  אפילו גופה אין לנו לקבור

חנה כהן:  אני מבקשת ממשלת ישראל, תצילו את החיים שעוד נשארו, ולנו תיתנו את ההזדמנות להיפרד מהילדה שלנו, שיהיה לנו איפה להניח פרח, איפה להדליק נר

חנה כהן:  תאפשרו לנו את זה

חנה כהן:  תודה

יצחק קרויזר: תודה, חנה

יצחק קרויזר:      צביקה מור, אביו של איתן, חטוף ברצועת עזה

צביקה ניר: שלום, תודה רבה

צביקה ניר:  בקצרה שלוש נקודות

צביקה ניר:  היום לשמחתי זומן שגריר ברזיל על ידי שר החוץ לשיחת נזיפה בעקבות הדברים המבהילים של נשיא ברזיל, וזה מחבר אותי להצבעה שתהיה היום בכנסת להדחתו של חבר הכנסת עופר כסיף, שאין מילים לתאר איך יהודי מדבר ככה כלפי האחים שלו

צביקה ניר:  הגיע הזמן שאדם כזה ייצא מכנסת ישראל

צביקה ניר:  מי שתומך באויב בשעת מלחמה, מי שתומך באויב שרצח, טבח, אנס, שרף תינוקות בתנורים ביתיים, אין מקומו בבית הזה

צביקה ניר:      נקודה שנייה, הסיוע ההומניטרי

צביקה ניר:  אנחנו דורשים מממשלת ישראל לגרום למשבר הומניטרי ברצועת עזה

צביקה ניר:  לא רק שלא לתת אלא לגרום למשבר שיגרום לאזרחים הפלשתינים לקום על חמאס ולדרוש את שחרור החטופים כדי שהם יוכלו לקבל מים, מזון ותרופות

צביקה ניר:  יש לנו אינטרס לגרום להם למשבר הומניטרי

צביקה ניר:       נקודה שלישית ואולי היא החשובה ביותר זו האחדות שיש בעם מאז שמחת תורה, שאנחנו כמובן מברכים עליהם, אלא מה, שיש עדיין קבוצות שיצרו פה שסע בשנה הקודמת, וחזרו עכשיו לרחובות בעקבות המנהיג שלהם

צביקה ניר:  אני רוצה לקרוא להם, תעזבו את הדרך הזאת

צביקה ניר:  עם ישראל נסע מהמקום הזה

צביקה ניר:  כולנו עכשיו מאוחדים ורק בדרך הזו ננצח במלחמה

צביקה ניר:  אני לא רוצה לחשוב שהפעילות הקודמת של הקבוצות האלה גרמה לאויב שלנו לקום עלינו כשהוא ראה שאנחנו מפורדים, אז כולנו עכשיו מאוחדים במאמץ המלחמתי והשבת החטופים כמובן

צביקה ניר:  תודה

יצחק קרויזר: תודה רבה

יצחק קרויזר:       נעשה שתי דקות הפסקה לתחילת הדיון

יצחק קרויזר:  תודה רבה

יצחק קרויזר: אנחנו רוצים להתחיל בדיון, ליקוי חמור של הפרקליטות בנוהל העברת מידע ו"גילוי נאות" לוועדה למינוי שופטים על פי כללי האתיקה הבסיסיים, של חבר הכנסת יצחק קרויזר וחבר הכנסת משה סעדה

יצחק קרויזר:  אני מתייחס לדיון הזה בכובד ראש מאחר ואני גם חבר בוועדה לבחירה ומינוי שופטים ומייחס חשיבות רבה לתפקידם של נבחרי הציבור גם מהקואליציה, גם מהאופוזיציה, גם של השרים בתוך הוועדה

יצחק קרויזר:       כל חברי הוועדה משקיעים שעות מרובות בהכנות לדיון, בלמידה של המועמדים, בהכרה שלהם, אחר כך בישיבות בוועדות המשנה וכמובן בוועדות המורחבות יותר מתוך תפיסת עולם שיש לנו פה מחויבות ציבורית לייצוב מערכת המשפט שתזכה חזרה לאמון העם ותייצג את ערכי האמת והצדק, לכן הדיון הזה הוא חשוב מאוד ואני אשמח שכל המשתתפים פה יהיו עניינים מאוד בסיפור המאוד לא פשוט הזה שאני מוכרח לפרגן ולהודות באמת לשתי עיתונאיות, כתבות שהעלו את הנושא הזה, כי אחרת אף אחד כאן לא היה יודע, במתכוון או שלא במתכוון, לאיילה חסון שהציפה ששני פרקליטים, מתקיימת בדיקה חמורה מאוד בעניינם, של העברת מידע לארגוני פשיעה, ולכתבת שלי טפיירו שהציפה וחידדה שאחד מהם הוא לא פחות מאשר מועמד לשפיטה, ואנחנו כחברי ועדה לא מכירים את הנושא הזה בכלל

יצחק קרויזר:  שערו לעצמכם אזרחי מדינת ישראל, אם חלילה היה נופל פגם בעבודתנו בתוך הוועדה והיינו ממנים בימים הקרובים או מודיעים למועמד כזה או אחר שיש בעניינו בדיקה בנושא חמור שהוא שופט, ובשבוע הבא אחרי שהוא היה מקבל את שיחת הטלפון המרגשת מאוד מכבוד שר המשפטים וממלא מקום נשיא בית המשפט העליון, הייתה מתפוצצת בתקשורת, אני מקווה שלא בתקשורת, או דרך הגורמים שהיו אמורים לדווח שיש שופט שרק עתה מונה ומתקיימת בעניינו בדיקה חמורה

משה סעדה: זה עוד הדבר הטוב

משה סעדה:  תאר לך שלא הייתה תקשורת והוא היה ממשיך להיות, אם זה נכון, סוכן של ארגון שהיה בתוך המערכת

משה סעדה:  זה הרבה יותר חמור

יצחק קרויזר: הרבה יותר חמור

משה סעדה: הלכת על הרך

יצחק קרויזר: על הרך, לכן בפתח הדברים, אדוני היועץ המשפטי, לחלק את הדיון הזה אפילו לשני חלקים גם מפאת קוצר הזמן וגם מפאת כובד החשיבות של הנושא הזה

יצחק קרויזר:  לחלק אותו לשניים וגם לבקש ולדרוש דיון המשך בעניין הזה

משה סעדה: בהקדם צריך להיות

יצחק קרויזר: בהקדם, כי ועדות המשנה עובדות בקצב וממלאות את המאגר עבור אזרחי מדינת ישראל, והוועדה המורחבת יושבת בדחיפות כדי לייעל את המערכת, כדי למלא את החוסרים שנמצאים, לכן אני אבקש לחלק את הדיון הזה בנושא הראשון על האירוע עצמו, ואנחנו נפרט ונרד לפרטים כדי להבין איזה מידע, איזה אינפורמציה הייתה צריכה או צפויה לפחות להינתן במקרה הזה

יצחק קרויזר:       החלק השני של האירוע שאנחנו דנים בו, אנחנו עכשיו דנים בו ברמת המיקרו אבל מאחר ואני מקווה שלא, אבל אולי מדובר כאן באירוע שמשקף התנהלות רחבה יותר, אז כפי שציינתי אני אבקש גם מהנהלת הוועדה, גם גבירתי השרה, אם תוכלי גם להגיע ולהשתתף בדיונים כי הנוכחות שלך היא חשובה מאוד, וגם מחברי הכנסת גם להיות נוכחים בדיונים הבאים כדי לראות שהכשל שקרה כאן לא יישנה ולא ישוב, כי יש חשיבות מרובה גם לשמוע את כלל גורמי המקצוע בפרקליטות ואת משטרת ישראל בלהבין מה היה כאן ואיך אנחנו מונעים אירועים כאלו

יצחק קרויזר:      כיבדתם אותנו בנוכחותך, אז נשמח לשמוע

אורית סטרוק: קודם כל תודה רבה, אדוני היושב-ראש, על עצם היוזמה של הדיון המאוד חשוב הזה

אורית סטרוק:  תודה גם לך, חבר הכנסת סעדה

אורית סטרוק:  אני אודה על האמת שאני מאוד נבוכה מהסיטואציה

אורית סטרוק:  חבר ועדה למינוי שופטים לא אמור לקבל לידיו רשימה שבתוכה מסתתרים אנשים שנחקרים בפלילים בפרשה כל כך חמורה

אורית סטרוק:  אני כחברה בוועדה למינוי שופטים מקבלת לידיי חומר סודי רב שאתם לא יכולים לראות, כחלק מההכנה שלנו למינוי השופטים

אורית סטרוק:  אנחנו יושבים ולומדים שעות על גבי שעות

אורית סטרוק:  אני אישית עשיתי את זה בעצמי משום שהיועץ שלי שאחראי על זה נמצא בעזה, נכנס, יוצא, וכשהוא נכנס אז אני יושבת על החומר ואנחנו קוראים חומרים שלא כל עין צריכה לראות

אורית סטרוק:  איך יתכן שחומר כל כך בסיסי ופשוט לא מובא לידיעתנו? מה האיפה והאיפה הזאת?      אני חייבת לומר, ממש בדרכי לכאן פגשתי פה במסדרונות הכנסת את רעייתו של חבר טוב שלי, עו"ד הראל ארנון, שאנחנו יודעים שלפני ימים ספורים הודיעו לו סוף סוף אחרי שמונה שנות חקירה שהתיק נגדו שלא היה ולא נברא ואפילו משל לא היה, נסגר

אורית סטרוק:  בשורה וחצי

אורית סטרוק:  אני זוכרת מצוין איך לפני חמש שנים בתום שלוש שנים שהתיק היה ביחידה הארצית לחקירות הונאה, פתאום ביום בהיר אחד כשעו"ד הראל ארנון מקבל את המינוי לייצג בחוק ההסדרה, כותרות ראשיות בעיתונים שהוא חשוד בתיק שקשור לתיקי נתניהו, והכול מתפוצץ, ופה אירוע כל כך דרמטי שאנחנו אמורים לשבת כבר מחר, אדוני היושב-ראש, לבחור שופטים, ויכול מאוד להיות שהשופט הזה נמצא ברשימה שמחר נדון בה

אורית סטרוק:  אין קול ואין קשב ושום דבר, ולולא שתי העיתונאיות האמיצות, שום דבר גם לא היה ידוע לנו

אורית סטרוק:  לא הנהלת בתי המשפט, לא ממלא מקום נשיא בית המשפט העליון

אורית סטרוק:  כלום

אורית סטרוק:  שום דבר

אורית סטרוק:  אנחנו כסומא באפלה

אורית סטרוק:  כך אנחנו אמורים לבחור שופטים

אורית סטרוק:  אני באמת לא מצליחה להבין את האירוע הזה

אורית סטרוק:       אני מאוד שמחה

אורית סטרוק:  אני חושבת שהבמה הזאת בוועדת חוקה היא חשובה

אורית סטרוק:  טוב מאוד שזימנתם את הדיון הזה

יצחק קרויזר: דרך אגב, גם המכתב שהפנינו לפרקליט המדינה לא זכה להתייחסות, לכן פתחתי ואמרתי, הוועדה שאנחנו שנינו חברים בה היא ועדה שמתנהלת בכובד ראש על נושא שהוא משפיע על כל אזרח ואזרחית במדינת ישראל, ואנחנו נקווה שיהיה פה תשובות לשאלות הקשות

אורית סטרוק: יותר מזה, איך לא הוציאו את המועמד הזה מתוך הרשימה? נגיד, אל תגידו לנו כלום, סוד כמוס לחמור ולסוס, רק תוציאו אותו מהרשימה

יצחק קרויזר: אני אפילו אקדים ואומר, גבירתי השרה, איך המועמד אם הוא ידע או לא ידע, אבל אם הוא ידע, איפה ההגינות? אם אדם שמעוניין להיות שופט, איפה היושרה? אם הוא ידע, לכאורה, על הבדיקה שבעניינו, היה ראוי שהוא היה מושך את המועמדות שלו בעצמו, אבל אני מקווה שיהיו פה תשובות

משה סעדה: קודם כל באמת זה כמעט ונפגע, אני קורא

משה סעדה:  אם זה נכון מה שמתואר פה ושופט היה מתמנה, שופט שהוא חשוד בקשר עם ארגון פשיעה, זו רעידת אדמה

משה סעדה:  תחשבו רק על ההשלכות של שופט שיושב בדין תחת מרות ואיום של ארגון פשיעה

משה סעדה:       בגלל הדברים האלה בעבר הוקמה ועדת זיילר על מינוי של שוטרים

משה סעדה:  החדירה של שוטר היא הרבה פחות חמורה משופט, והוחלט שכל מינוי מדרגת סגן ניצב, כל יציאה לקורס קצינים עושים קלירנס, פונים למחלקה לחקירות שוטרים

משה סעדה:  השר פונה או מפכ"ל או דרג מדיני או דרג משטרתי ומבקש לדעת האם יש עליו מידע

משה סעדה:  אני מדבר על רמת המידע, לא תיקים שנחקרו

משה סעדה:  ברגע שיש עליו מידע גורעים אותו מהרשימה ואז אין מצב שיש תקלה כזאת

משה סעדה:       לא יכול להיות שאם הדברים אכן נכונים, שיש מצב שמעבירים שמות לוועדה והפרקליטות לא טורחת לעדכן את הוועדה שיש שם אנשים שמועמדים לשיפוט והם חשודים

משה סעדה:  הכשל הוא מובהק וברור אבל אני אגיד לכם מה החשש שלי

משה סעדה:  זה לא היה קורה במקום אחר

משה סעדה:  זה לא היה קורה עם איש משטרה, זה לא היה קורה בתפקיד אחר

משה סעדה:  איפה זה קורה? בפרקליטות, כי אדם קרוב אצל עצמו

משה סעדה:       לפני שאתה מרים גבות, אני אישית טיפלתי בתיקים שהיה לי שוטר שביצע עבירה עם פרקליט

משה סעדה:  ההחלטה לחקור את השוטר לקחה עשר שניות

משה סעדה:  אחרי חוות דעת של הפרקליט שלי לפרקליט המדינה, כמובן גם של משה, גם שלי עצמו כדי אם לחקור אותו

משה סעדה:  עכשיו תבינו, פרקליט המדינה הוא נוגע בדבר כי הוא עובד שלו

משה סעדה:  איך הוא יכול להחליט בעניין? אף אחד לא יכול להחליט על עובד שלו בניגוד עניינים מובהק, אבל הוא יכול הכול

משה סעדה:  אתה יודע מה הייתה ההחלטה בסוף? הורגים ברכות, לא לחקור, וזה היה ברור

משה סעדה:  את השוטר חקרנו

משה סעדה:  הסירו דאגה מלבכם, למי שהיה מודאג

משה סעדה:  לכן אני אומר, יש פה שני דברים, אחד, חייבים שיהיה פה נוהל קלירנס, ודבר שני, כמו שאמרתי מזמן, הפרקליטות לא יכולה לחקור את עצמה ולטפל בעצמה כי מי שקיבל פה החלטות, היועץ המשפטי, פרקליט המדינה, זה היינו הך ואתה יודע את זה

שמחה רוטמן: פשוט יש לנו 14 דקות עד סוף הדיון כי ב-14:00 אנחנו חייבים לסיים

טלי גוטליב: לפני שהם ישמיעו תשובה אנחנו צריכים להשמיע כמה דברים, ברשות היו"ר

טלי גוטליב:  תודה רבה לכולם

טלי גוטליב:  אחד, אני רוצה לומר משהו לעם ישראל

טלי גוטליב:  תודה רבה לכל אזרח שעובד בתוך מערכות שונות, גם בפרקליטות, גם במערכת המשפט, גם בהנהלת בתי המשפט, בגורמי הביטחון השונים שמעבירים מידע

טלי גוטליב:  אני יודעת שזה לא פשוט לעבוד בתוך מערכת ולגלות משהו שהוא חשוב לציבור, אז תודה

טלי גוטליב:  הרבה מאוד דברים שאנחנו מביאים לקדמת השיח זה בזכות אזרחים אמיצים שיודעים שאנחנו לא נחשוף אותם והם יודעים שאנחנו לא נאמר מי הם, אבל הדברים שהם אומרים חשובים מאין כמותם

טלי גוטליב:  גם העניין הזה הוא חשיפה של אנשים שאכפת להם והם דואגים

טלי גוטליב:  בהקשר הזה תודה לעיתונאית שלי טפיירו שעשתה פה עבודה מאוד חשובה, ואיילה חסון שגם היא קידמה את זה

טלי גוטליב:      אני רוצה להבהיר לכם

טלי גוטליב:  אני רגילה להתווכח עם הנהלת בתי המשפט בהקשר לשמאל, ימין, רדיקל ופרוגרס, ויש יותר ויש פחות והאם הוועדה נכונה או לא נכונה

טלי גוטליב:  אני לא יכולה לתפוס לשנייה שיהיה נגוע בו פלילי

טלי גוטליב:  מי שמכיר את המערכת יודע שיש בה הכול מהכול

טלי גוטליב:  יהיה בה אדם שמתנגד לדגל ישראל ויהיה בה אדם שמנגד לנוהל שכן, ויהיה בה אדם שרוצה חוקה ויהיה בה אדם שרוצה כך או אחרת, לפרש בצמצום או הרחבה

טלי גוטליב:  זה עולם המשפט באשר הוא, שיש לו כוח אדיר

טלי גוטליב:  עולם המשפט מתווה מדיניות, עולם המשפט משפיע על גירושין, משפיע על זכויות ילדים, משפיע על כל דבר הכי קטן שיש פה

טלי גוטליב:       אני לא יכולה לחשוב לשנייה שיהיה מועמד שנגוע בו פלילי ואני לא אדע מזה

טלי גוטליב:  אי אפשר לתפוס את זה ואף אחד לא רוצה בזה

טלי גוטליב:  אני חייבת להגיד לכם, בהקשר לשני הפרקליטים שהיו חשודים בהעברת מידע לארגוני פשע אני פניתי בתלונה לנציב על הפרקליטות, למה הם לא מושעים? איך זה דבר כזה קורה וזה מתחת לקו הרדאר? לא מעניין אותי מה טיב המידע, מה סוג המידע

טלי גוטליב:  לא סתם באו להגיד לפרקליט המדינה ששני פרקליטים שלו, או לפרקליט צפון, לא זוכרת, חשודים בדבר הזה

טלי גוטליב:  זה משהו שצריך היה לבדוק באותה שנייה

טלי גוטליב:  אגב, תלונתי לנציב נדחתה

טלי גוטליב:  זה בסדר, הוא נתן שם הודעה אולי באמת צריך לחקור את זה בדחיפות, אבל תלונתי נדחתה ואני התלוננתי על זה

טלי גוטליב:  זה זעזע אותי

טלי גוטליב:  אני לא יכולה לקבל דבר כזה

טלי גוטליב:  זה לא שהכול מושלם

טלי גוטליב:  אין מושלם

טלי גוטליב:  אין מושלם, סטטיסטית בפרקליטות

טלי גוטליב:  אנחנו לא מושלמים בשום מקום

טלי גוטליב:  בשום קבוצה לא כולם 100% וגם לא כולם אפס ולא כולם 60

טלי גוטליב:  יש הכול מהכול

טלי גוטליב:  גם בפרקליטות, אי אפשר לחשוב אחרת, וגם בהנהלת בתי המשפט ובכל מערכת, אבל החובה שלנו לפחות שהעניין הפלילי לא יהיה נגוע פה, זאת אומרת שאני מצפה, לא משנה איך

טלי גוטליב:       לא יכול להיות מצב שאותו פרקליט שיודעים מי הוא, כי פרקליט המדינה קיבל עליו מידע, על שני הפרקליטים

טלי גוטליב:  איך הם בכלל מגיעים למועמדות לשיפוט? שלא תבינו, אני לא מתאימה להיות שופטת

טלי גוטליב:  אמרו שאין לי מזג שיפוטי, נו, מה אני אעשה? אפשר להתווכח על זה? נראה לי כולם יסכימו שאולי המזג שלי בעייתי

טלי גוטליב:  וואלה, טוב, מקבלת, בסדר? כי אם יש משהו שהוא חשוב יותר ממקצועיות שהיא נרכשת, ויותר מידע שהוא נרכש ומיומנות שהיא נרכשת, אנחנו הופכים להיות טובים יותר ככל שעובר הזמן בכל מקום עבודה

טלי גוטליב:  מפחיד אותי לחשוב שדבר כזה עובר מתחת לקו הרדאר

טלי גוטליב:  לא יכול להיות שהמידעים יגיעו אלינו מאזרחים טובי לב שרואים כך, יודעים אחרת

טלי גוטליב:  לא, לא

טלי גוטליב:       אני מסכימה עם משה

טלי גוטליב:  כשיש איזשהו מידע וזה נוגע בפרקליט, זה שומו שמיים וזה איכשהו לא יוצא בשום מקום ואיכשהו זה מאוד שמור, אז זהירות יתרה, חבר'ה

טלי גוטליב:  באמת זה בנפשנו כולנו

טלי גוטליב:  אנחנו לא רוצים לחשוב לרגע שיתמנה שופט בלי מזג, נגיד, שיתמנה שופט פרוגרס רדיקלי, אני אהיה עצובה, שיהיה שופט שיחתור תחת אמונות שלי, אז זה אולי יציק לי, אבל אני רוצה להאמין ששופט יבוא לשפוט, הוא ישפוט על פי צו מצפונו ועל פי החוק

טלי גוטליב:  אגב, גם את צו המצפון צריך לבדוק אם אנחנו צריכים לבדוק, כי צו מצפון עלול להשפיע על חיי בני אדם, ילדים, אזרחים, נשים, גברים

טלי גוטליב:       בסופו של הדבר הזה אני אומרת שזה לא צריך לבוא לנו מדלת אחורית

טלי גוטליב:  צריך למצוא מנגנון שאתם מעבירים מידע לוועדה למינוי שופטים

טלי גוטליב:  אם יש מידע כזה חייבים לסנן את זה, כי אחרת אנחנו נגיע למצב שאנחנו מאבדים את האמון בוועדה

טלי גוטליב:  גם ככה קשה לי עם אי הכוח שלי כקואליציה בתוך הוועדה

טלי גוטליב:  גם ככה קשה לי כנבחרת ציבור שלוועדה הזו אין כמעט כוח של נבחרי ציבור

טלי גוטליב:  אנחנו לא שם, זה לא הוויכוח, אז לא יכול להיות מצב שאנחנו נאבד את האמון

טלי גוטליב:  כשמגיע מועמד כזה עם מידע כזה זה מרעיד עולמות

טלי גוטליב:  זה מרעיש, זה מטריד, אני חייבת לומר לכם, יותר מכל דבר אחד

טלי גוטליב:  בני אדם, יש את כל הסוגים והמינים

יצחק קרויזר: טלי, אם תוכלי רק לדייק כי נשאר עוד קצת לפרקליטות לענות

טלי גוטליב: זהו, סיימתי

יעקב בן יששכר: טלי, צריך לשנות את השיטה לשיטת השימועים

יעקב בן יששכר:  ברגע שיהיה שימוע לכל שופט, יהיה סדר

יעקב בן יששכר:  יש שופטת בתל אביב שהיא זייפה דוחות נוכחות

טלי גוטליב: אני ארגיע אותך ואני אומרת לך, שום דבר לא מושלם, גם לא - - -      

יצחק קרויזר: חברת הכנסת גוטליב, אנחנו בתשע דקות וצריכים לסגור את הדיון, ויש עוד לשאול שאלות את הפרקליטות ואני כן רוצה שהם יענו, לפחות יתחילו לענות כי יש כאן טענות מאוד קשות כלפיהם

יצחק קרויזר:  אני כן רוצה רגע לפני שאתם מתחילים לענות

קריאה: אני רשמתי שם

יצחק קרויזר: אתה רשום

יצחק קרויזר:  יהיה עוד דיון, זה אני מבטיח לך

יצחק קרויזר:  זה לא יהיה הדיון הראשון

יצחק קרויזר:  נקווה שהוא גם יהיה בהקדם כי כפי שציינתי בפתח הדברים, הוועדות עובדות בקצב ואנחנו רוצים לייצר פה נוהל אם הוא קיים, ואם הוא לא קיים אז אנחנו נצטרך לייצר אותו, ואם הוא היה קיים ולא עבר מידע, אז יש לנו עוד הרבה מה לדבר בדיון

יצחק קרויזר:      אני כן רוצה לשמוע את הפרקליטות ואת הצד שלכם

יצחק קרויזר:  מאחר והמידע כן הגיע לפרקליטות ופרקליט המדינה הכיר את הנושא ואת הבדיקה בעניינם של שני הפרקליטים, לכן אני מבקש שפרקליטות המדינה תעביר בצורה מסודרת את כל החומר שאתם יודעים

ברק לייזר: עו"ד ברק לייזר, היועץ המשפטי של הנהלת בתי המשפט

ברק לייזר:  לא מדבר בשם הפרקליטות

ברק לייזר:  אתם בהחלט אומרים פה דברים שהם דברי טעם, אבל יש פער בין העובדות כפי שהן

טלי גוטליב: ספר לנו

ברק לייזר: אז קודם כל שתכירו את תהליך העבודה

ברק לייזר:  תהליך העבודה הוא כזה שלאחר ששמו של מועמד מתפרסם ברשומות, יש תהליך שבמסגרתו פונה חטיבת השופטים בהנהלת בתי המשפט אל כלל הגורמים כולל גורמי שירות הביטחון והמשטרה לקבל מידע על המועמדים

משה סעדה: כולל מודיעיני?      

ברק לייזר: כולל מידע מודיעיני

יעקב בן יששכר: כולל הסתרת מידע שיש לשופטים

יעקב בן יששכר:  האיש הזה מסתיר מידעים

יצחק קרויזר: בבקשה, אנחנו בזמן קצוב

יצחק קרויזר:  יהיה דיון נוסף

יעקב בן יששכר: אני מדבר שאחותי שופטת

יעקב בן יששכר:  היה ניסיון חיסול שלה על ידי האיש הזה והנהלת בתי המשפט

יצחק קרויזר: בסדר, אבל אנחנו רוצים לשמוע רגע את תגובת הנהלת בתי המשפט

יעקב בן יששכר: וגם נגדי

יצחק קרויזר: יש לנו עוד את הפרקליטות לשמוע ועוד לסכם ולתאם מועד חדש

ברק לייזר: גם בעניין הזה ב-8 בינואר הייתה פנייה מטעם חטיבת השופטים אל הגורמים הרלוונטיים כולל אגב אל הפרקליטות ואל היועץ המשפטי לממשלה מתוך כשהמועמדים הם אנשי ציבור, כמו שגבירתי אמרה, לקבל את כל המידע על מנת שהמידע יהיה בפני הוועדה כשהוועדה תוכל לקבל החלטה מושכלת

ברק לייזר:       שוב אני חוזר על התאריכים

ברק לייזר:  ב-8 בינואר הייתה פנייה

יצחק קרויזר: פנייה מאיפה?     

ברק לייזר: מחטיבת השופטים בהנהלת בתי המשפט לקבל מידע למשטרה, שירות ביטחון כללי, יועץ משפטי לממשלה, פרקליט המדינה וכך הלאה

ברק לייזר:  זה תהליך רגיל שקורה בכל ועדה

ברק לייזר:  ב-1 בפברואר הועבר מידע מהפרקליטות כולל ההמלצה ביחס לכל המעומדים שהם מקרב הפרקליטות

ברק לייזר:  יחד עם המידע שהועבר גם הייתה בקשה של פרקליט המדינה לקיים פגישה עם מנהל בתי המשפט ולבוא ולומר לו דברים בעל פה

ברק לייזר:  שני אנשים עסוקים הצליחו להיפגש ב-12 בפברואר ונמסר מידע בעל פה מפרקליט המדינה למנהל בתי המשפט

טלי גוטליב: על הפרקליט הזה?     

ברק לייזר: רק אני אומר כי לא כולם יודעים

ברק לייזר:  את הדברים שאני אומר עכשיו העליתי על הכתב לבקשת הוועדה והפנינו מכתב ליו"ר הוועדה

ברק לייזר:  ביקשנו מטעמים עניינים שלא להעלות את המכתב הזה לאתר, אז אני מניח שאתם עדיין לא ראיתם

ברק לייזר:  הדברים גם כתובים ואני חוזר עליהם

ברק לייזר:       בעקבות אותה פגישה נעשתה פנייה שלנו אל המשטרה לקבל את האינפורמציה, ואתמול נמסרה לנו מעטפה עם האינפורמציה

משה סעדה: אבל למה המשטרה לא העבירה לכם קודם? אתה אמרת שפניתם בתחילה למשטרה לקבל את כל המידעים

משה סעדה:  למה לא קיבלתם את זה מהם אז?      

קריאה: זה נוהל? זה הדרך?     

קריאה: כי הוא עובד עם המשטרה

קריאה:  יש להם יד לוחצת יד

משה סעדה: לא, יש פה שאלה, אתה מבין

משה סעדה:  הוא היה צריך לקבל את זה מלכתחילה

ברק לייזר: אני בקושי רב מדבר בשם הנהלת בתי המשפט

טלי גוטליב: נראה לי שכולנו תמימי דעים שזה משהו שצריך לראות איך זה קרה, כי זה די מחריד

טלי גוטליב:  ברוך השם שזה לא קורה לנו הרבה

טלי גוטליב:  אנחנו שמענו עכשיו פעם ראשונה דבר כזה

קריאה: את מקווה לדעת שזה הפעם הראשונה

יעקב בן יששכר: היו הרבה מאוד פעמים שזה גם הגיע לוועדה לבחירת שופטים

יעקב בן יששכר:  שופטת שזייפה דוחות נוכחות מונתה להיות שופטת

יעקב בן יששכר:  זה פשוט אבסורד

יצחק קרויזר: יש לנו ארבע דקות ואני חושב שזה חשוב שנשמע את הנהלת בתי המשפט

משה סעדה: אתם העברתם את המידע למי?      

ברק לייזר: כפי שאמרה השרה סטרוק, ביום שלישי מתכנסת הוועדה לבחירת שופטים

ברק לייזר:  מנהל בתי המשפט יציג את המידע הזה בפני הוועדה לקבלת החלטה

משה סעדה: אבל לא צריכים את זה בדקה האחרונה

משה סעדה:  למה לא לפני? מחייב שנקבל את המידע קודם

ברק לייזר: המידע הזה הגיע אתמול בצורה פיזית

ברק לייזר:  זה מידע שהוא רגיש

ברק לייזר:  הוא לא יישלח במייל

טלי גוטליב: בעקבות מה הם הביאו לכם את זה?      

משה סעדה: אני חייב להבין מתי הייתה פנייה לפרקליטות

יצחק קרויזר: איתמר, אתה יכול לחזור על רצף האירועים בצורה מסודרת?      

איתמר גלבפיש: יש לכם מכתב מסודר

קריאה: שהגיע בזכותה של איילה חסון

איתמר גלבפיש: אנחנו העברנו ב-1 בפברואר מכתב מסודר של פרקליט המדינה עם ההמלצות להנהלת בתי המשפט

אורית סטרוק: למה רק ב-1 בפברואר?     

איתמר גלבפיש: כי שבועיים-שלושה לפני כן רק בוצעה הפנייה אלינו

ברק לייזר: הפנייה נעשתה, גבירתי, ב-8 בינואר לאחר פרסום שמות המועמדים ברשומות

ברק לייזר:  זה התהליך בהתאם לכללי השפיטה

אורית סטרוק: ב-8 בינואר אתם קיבלתם פנייה

ברק לייזר: ב-8 בינואר ביצעה הנהלת בתי המשפט פנייה בשמם של המועמדים שהיו צפויים להעלות בפני הוועדה בהתאם לסדרי העבודה של הוועדה לבחירת שופטים

ברק לייזר:  זה התהליך

משה סעדה: ואתם פונים גם אליהם וגם למשטרה

ברק לייזר: נכון

משה סעדה: מהמשטרה אין קול ואין עונה, לא אומרים לכם שום דבר

טלי גוטליב: המשטרה אישרה, הוא אמר

יצחק קרויזר: חברים, תנו רגע שנקבל לפחות רצף ענייני כי לנו זה חשוב לוועדה, אז בבקשה רק תנו לו להמשיך

איתמר גלבפיש: מכיוון שהכותרת לצערי של הדיון הזה היא ליקוי חמור בהתנהלות הפרקליטות, אז חשוב לי להעמיד את הדברים על קיומם כי ליקוי חמור בהתנהלות הפרקליטות לא היה פה, לא חמור ולא ליקוי

משה סעדה: אם יש חשד נגד פרקליט זה ליקוי חמור מאוד

יצחק קרויזר: חבר הכנסת סעדה, תן לו רגע לסיים

יצחק קרויזר:  לנו זה קריטי התאריכים האלה למחר, לוועדה

איתמר גלבפיש: הטענה היא לליקוי חמור בהעברת מידע לוועדה לבחירת שופטים

איתמר גלבפיש:  דבר כזה לא היה ולא נברא

איתמר גלבפיש:  ב-1 בפברואר אנחנו העברנו להנהלת בתי המשפט את ההמלצות עם מכתב נלווה של פרקליט המדינה

אורית סטרוק: בין ה-8 בינואר ל-1 בפברואר אתם ביררתם אם יש בעיה?      

איתמר גלבפיש: לא

איתמר גלבפיש:  את עצם קיומו של המידע כעצם קיומו של מידע, לא מה המידע

איתמר גלבפיש:  עצם קיומו של המידע נמסר לפרקליטות כבר במהלך שנה שעברה, לפרקליט המדינה

איתמר גלבפיש:  פרקליט המדינה לא יודע מה טיבו של המידע

איתמר גלבפיש:  אנחנו אמרנו למשטרה תמשיכו בשלכם

אורית סטרוק: מה הוא יודע?     

איתמר גלבפיש: אני לא אכנס לזה עכשיו

איתמר גלבפיש:  תמשיכו בשלכם, תחקרו, תעשו מה שאתם רוצים, אנחנו לא מתערבים בדבר הזה

אורית סטרוק: הוא יודע שיש תיק חקירה פתוח נגד פלוני

איתמר גלבפיש: גבירתי כרגע מניחה דברים

אורית סטרוק: אני שואלת

איתמר גלבפיש: אנחנו דיברנו על קיומו של מידע

יצחק קרויזר: אני אגיד לך למה, כי אנחנו באנו לדיון הזה מבולבלים קצת בהתנהלות, ועכשיו יוצאים מבולבלים יותר

יצחק קרויזר:  חברי הוועדה, לא היה שמץ של מושג

יצחק קרויזר:  במקרה הם ראו ערוץ 11

יצחק קרויזר:  במקרה הם ראו את שלי טפיירו

ברק לייזר: אם יורשה לי, אדוני, כפי ששניכם יודעים כחברי הוועדה לבחירת שופטים, דיוני הוועדה לבחירת שופטים מתנהלים תחת כלל סודיות

ברק לייזר:  הם דנים בענייניו של אדם

ברק לייזר:  לו עמדתי נשמעת, אדוני, אני חושב שמקום שהייתה לך ביקורת היית יכול להעלות אותה בפני הוועדה, לבקש דין וחשבון - - -      

יצחק קרויזר: אם הייתי בכלל יודע על המקרה

יצחק קרויזר:  שלחתי מכתב לפרקליט המדינה

יצחק קרויזר:  עד היום הוא לא הגיב, דרך אגב

יצחק קרויזר:  על מה היו לי טענות אם בכלל לא היינו יודעים שיש מקרה?      

יסכה בינה: הפרשה הזאת פורסמה בתקשורת

יסכה בינה:  הציבור זכאי לקבל תשובות, עם כל הכבוד

יעקב בן יששכר: הם בהנהלת בתי המשפט מטייחים כל דבר וכל ביקורת

יעקב בן יששכר:  כדאי לכם להבין את זה

יעקב בן יששכר:  האדריכל זה ברק לייזר

אורית סטרוק: אם אני יכולה לעזור לך שנייה אחת

יצחק קרויזר: בבקשה

אורית סטרוק: אני חושבת שקצת חרגנו מהשיח

אורית סטרוק:  אדוני יכול להציע לנו הצעות מה לעשות בחדר הוועדה למינוי שופטים, זה בסדר, אבל כרגע אנחנו שואלים בבקשה מה סדר העניינים, אז אתם אמרתם שלאורך השנה האחרונה ידעתם שנגד פרקליט פלוני יש תיק חקירה

איתמר גלבפיש: לא, לא אמרנו את זה

ברק לייזר: אני לא יודע מאיפה גבירתי שמעה

איתמר גלבפיש: המשטרה אמרה שיש מידע

איתמר גלבפיש:  אני לא יודע מה המידע

יצחק קרויזר: אני מבקש, אם אתה יכול בדקה ממש לתת רגע בריף על האירועים כדי שאנחנו נקבל ונעשה לנו סדר ושכל לדיונים, ואז אנחנו נצטרך לסגור את הדיון ואנחנו נודיע על דיון בהקדם בנושא

משה סעדה: מתי התברר לכם על קיומו של המידע?      

יצחק קרויזר: חבר הכנסת סעדה, תן לו רגע לתת בריף של דקה ונשאל שאלות

איתמר גלבפיש: באמצע שנה שעברה לערך, בשנת 2023 עובדת קיומו של מידע בנושא של הפרקליט הועברה לידיעתו של פרקליט המדינה

טלי גוטליב: זה היה ידוע לכל הארץ

איתמר גלבפיש: פרקליט המדינה לא יודע מה טיבו של המידע ומשטרת ישראל ממשיכה בשלה

איתמר גלבפיש:  אנחנו לא מונעים מהם שום דבר

איתמר גלבפיש:  הם עושים את שלהם, את עבודתם

משה סעדה: הפרקליט ממשיך לעבוד כפרקליט בזמן הזה?     

טלי גוטליב: כן, כן

טלי גוטליב:  הייתה לי תלונה לנציבות והיא נדחתה

איתמר גלבפיש: אנחנו בדיון כרגע על ענייני הוועדה למינוי שופטים

איתמר גלבפיש:  פנתה אלינו הנהלת בתי המשפט לאחר פרסום שמו של אותו פרקליט

אורית סטרוק: ב-8 בינואר

אורית סטרוק:  מה קרה בין ה-8 בינואר לבין ה-1 בפברואר?     

איתמר גלבפיש: מה שקורה בשלב הזה, שמעבירים המלצות

איתמר גלבפיש:  פונים למנהלים, מנהלים ישירים מעבירים המלצות על עובדי הציבור הללו ואכן ב-1 בפברואר הועברו ההמלצות האלה

איתמר גלבפיש:  בנוסף, בגלל רגישות העניין ביקש פרקליט המדינה להיפגש בעל פה עם מנהל בתי המשפט

איתמר גלבפיש:  הפגישה הזאת נערכה ב-12 בפברואר

משה סעדה: אז לקח חודש וארבעה ימים עד שמסרתם את המידע בעניינו של הפרקליט

איתמר גלבפיש: אפשר כמובן לצייר את זה ככה

משה סעדה: זה מציאות

משה סעדה:  זה דיוק של הדברים

משה סעדה:  חודש וארבעה ימים עד שהעברתם מידע כשידעתם שהוועדה מתכנסת

משה סעדה:  למה? המידע בידכם, זה מידע חמור

איתמר גלבפיש: אתה רשאי להסיק מה שאתה רשאי

יצחק קרויזר: אנחנו יכולים לקבל את השתלשלות האירועים?     

איתמר גלבפיש: אני אומר

יעקב בן יששכר: הם ימרחו אתכם

יעקב בן יששכר:  תבקשו את הכול כתוב

ברק לייזר: אתם קיבלתם את ההשתלשלות בכתובים

טלי גוטליב: קודם כל עוד לא קיבלנו

טלי גוטליב:  בשנה האחרונה היה לו ועדת משנה

טלי גוטליב:  אתה הרי לא רוצה שיהיה מינוי כזה

טלי גוטליב:  אין דברים כאלה

יעקב בן יששכר: לא אכפת לו

ברק לייזר: אני לא מתייחס לאופן - - - של הנהלת בתי המשפט

ברק לייזר:  הנהלת בתי המשפט תסביר את התהליך

יעקב בן יששכר: טלי, זה איש משלהם

יעקב בן יששכר:  הם רוצים למנות אותם

יעקב בן יששכר:  זה לא מעניין אותם

אורית סטרוק: ב-12 בפברואר הייתה פגישה, נכון?     

איתמר גלבפיש: נכון

איתמר גלבפיש:  שם פרקליט המדינה יידע את מנהל בתי המשפט בדבר קיומו של מידע, ואז כפי שהסביר עו"ד לייזר נעשתה לאחר מכן פנייה על ידי הנהלת בתי המשפט אל אח"מ במשטרה

יצחק קרויזר: טוב, אנחנו כבר חורגים מאוד

יצחק קרויזר:  אני רוצה לסכם את הדיון הזה

יצחק קרויזר:  יש לי מספר שאלות, עו"ד איתמר, הפרקליטות, ועו"ד ברק

יצחק קרויזר:  תרשמו אותם, תבואו איתם מוכנים לדיון הבא

יצחק קרויזר:  אני לפחות מבקש כמה דברים

יצחק קרויזר:  אחד, אדוני היושב-ראש, לקיים בהקדם גם דיון המשך, ממש כמה שיותר מהר בנושא הזה

יצחק קרויזר:  אם אפילו אפשר, אני חושב שזה נושא שהוא חשוב מאוד לייצר פה איזושהי ועדת משנה אפילו בנושא הספציפי הזה של התנהלות בין פרקליטות, הנהלת בתי המשפט והוועדה בעקבות המקרה הזה, מספר שאלות, גם התייחסות כתובה לרצף האירועים כדי שאנחנו כחברי הוועדה שאילולא היינו רואים חדשות ערוץ 11, לא היינו בכלל - - -      

אורית סטרוק: אני לא רואה

אורית סטרוק:  אתה אולי ראית

יצחק קרויזר: אני ראיתי את זה בטוויטר

יצחק קרויזר: אני מבקש גם לשאול מספר שאלות שאני אשמח שתגיעו איתן כבר לדיון הבא

יצחק קרויזר:  אחד, מתי ידעה הפרקליטות בעקבות המקרה הזה? מה היא ידעה ומה לא? וזה בהמשך להשתלשלות האירועים

יצחק קרויזר:  המועמד, מתי הייתה בדיקה כנגדו? מתי הוא ידע? האם בעקבות המידע הזה בהנהלת בתי המשפט או בפרקליטות או הממליצים שלו, מי שהמליץ עליו, ביטלתם, גנזתם את ההמלצות עליו או מישהו התייחס אל זה? מה הנוהל בכלל בהעברת המידע? המשטרה העבירה להנהלת בתי המשפט? מתי חברי הוועדה אמורים לדעת את הבדיקה הזאת?      

שמחה רוטמן: זו בעיניי השאלה הכי חשובה

יצחק קרויזר: זו השאלה

ברק לייזר: אבל אנחנו עוד לא קיבלנו תשובה

שמחה רוטמן: מתי חברי הוועדה יכולים לקבל את המידע?     

ברק לייזר: אדוני, אתה לא היית, אמרתי שבדיון מחר - - -      

יצחק קרויזר: ואם היינו אמורים להצביע על המועמד הזה מחר? איזה מן צורה זאת? אם מחר היינו אמורים להצביע בגינו, מה היינו אמורים לעשות במידע?     

ברק לייזר: המידע מהמשטרה הגיע אתמול באופן פיזי והוא יוצג על ידי מנהל בתי המשפט כמזכיר הוועדה מחר בדיון

יצחק קרויזר: זה בלתי אפשרי

יצחק קרויזר:  חמור מאוד

יסכה בינה: ברשותך, 20 שניות

יסכה בינה:  עו"ד יסכה בינה, התנועה למשילות ודמוקרטיה

יסכה בינה:  אנחנו ביקשנו את הדיון הזה וגם קיבלנו

יסכה בינה:  אני מבקשת שתדרשו גם שיענו למכתב שלנו ולשאלות המאוד חשובות שהעלינו שם

יסכה בינה:  תודה רבה

שמחה רוטמן: ואני מבקש גם להעביר לוועדה את המכתב שהפרקליט שלח להנהלה

יצחק קרויזר: בוודאי, וגם התייחסות של השתלשלות האירועים בצורה כתובה שנוכל להגיב על זה בצורה עניינית

יצחק קרויזר:       לסיכום, אני חוזר אדוני היושב-ראש, לקיים דיון בהקדם בנושא הזה ובהתייחסות למה ששאלתי אותך לגבי איזושהי ועדה שתתייחס

יצחק קרויזר:  לייצר איזשהו נוהל תקין בין עבודה בין הפרקליטות לבין חברי הוועדה והנהלת בתי המשפט לטובת אזרחי מדינת ישראל והשקיפות

שמחה רוטמן: סיכום הדיון הזה כולל ההחלטה לדיון המשך, אנחנו נצביע עליו כי זה מסקנת הדיון של היום

יצחק קרויזר: בבקשה

שמחה רוטמן: אז תעלה אותו להצבעה

שמחה רוטמן:  אתה מנהל את הישיבה

יצחק קרויזר: לגבי מסקנות הוועדה שחבר הכנסת רוטמן כרגע ציין, מי בעד?     

אלירן כהן: 3 בעד

שמחה רוטמן: דיון המשך והשאלות - - -      

יצחק קרויזר:  דיון המשך והשאלות המנחות שהעלינו פה לגבי הפרקליטות והנהלת בתי המשפט

יצחק קרויזר:  יש מתנגדים? אין נמנעים

יצחק קרויזר: אושר     

שמחה רוטמן: את ההודעה על סיכום הישיבה נוציא בצורה מסודרת

שמחה רוטמן:  את ההחלטה כולל ההחלטה על דיון המשך אנחנו נעביר למכותבים

שמחה רוטמן:  תודה רבה

יצחק קרויזר: הישיבה הזו נעולה

יצחק קרויזר:  תודה רבה